ભારતની બહુ ઓછી સફળમાંની એક એવી મૂવી ફ્રૅન્ચાઇઝ ‘ધૂમ’નો નવો હપ્તો; આમિર ખાન, અભિષેક બચ્ચન, કૅટરિના કૈફ જેવાં મોટાં સ્ટાર્સ; યશરાજ ફિલ્મ્સ સરીખું બૅનર; દેશભરમાં જથ્થાબંધ પ્રિન્ટ્સ સાથે રિલીઝનું કાર્પેટ-બૉમ્બિંગ; ફિલ્મની પાઇરસી (ચોરી) ન થાય એ માટેનાં પૂરતાં પગલાં; મલ્ટિપ્લેક્સિસમાં ટિકિટોના તોતિંગ વધારી દેવામાં આવેલા ભાવ. . . આ બધું છતાં ફિલ્મ OK OK અને હૉલીવુડની ફિલ્મોની ઉઠાંતરીવાળી ભેળપૂરી!